2019 m. sporte
Čia aprašomi 2019 m. sporto įvykių rezultatai. Pagrindiniai šių metų sporto įvykiai buvo 2019 m. FIFA moterų pasaulio taurė, 2019 m. Europos žaidynės, Europos moterų krepšinio čempionatas, Pasaulio vandens sporto čempionatas, 2019 m. pasaulio krepšinio čempionatas, Pasaulio lengvosios atletikos čempionatas, 2019 m. pasaulio regbio čempionatas ir 2019 m. pasaulio ledo ritulio čempionatas. 2019 m. balandžio 7−13 d. Lietuvoje, Elektrėnuose vyko pasaulio U−18 ledo ritulio čempionato II diviziono A grupės turnyras. 2019 m. „LTeam apdovanojimuose“ geriausių Lietuvos sportininkų vardais įvertinti: plaukikas Danas Rapšys ir penkiakovininkė Laura Asadauskaitė-Zadneprovskienė. Geriausia vyrų komanda pripažinta Lietuvos vyrų 3x3 krepšinio rinktinė, moterų − treko dviratininkių pora (Simona Krupeckaitė ir Miglė Marozaitė). Metų treneriu išrinktas Andrejus Zadneprovskis (L. Asadauskaitės treneris), metų trenere – Ina Paipelienė (D. Rapšio trenerė).